Limpopo-superliga se halfeindstryde beslisDie eerste halfeindstryde van die Limpopo Blou Bulle se Boet Fick- Senior Liga vind Saterdag in die ou Peter Mokaba-stadion in Polokwane plaas. Die liga is vanjaar ingestel om krag teen krag in die streek teen mekaar te staan te bring, en het die Waterbergse klubs Northam en Potgietersrus by die voorste Noordelike klubs gevoeg. Albei se vertoning in die reeks het die besluit geregverdig, en hul eerste sowel as tweede spanne het die halfeindronde gehaal. Potties se eerstespan speel Saterdag 16:40 teen Pietersburg Noordelike, en Northam pak Letaba 18:10. Wat die tweedespanne betref, speel Noordelike 14:00 teen Potties, en Northam 15:20 teen Louis Trichardt. In die reeks tussen die Waterberg se tweedevlakspanne speel Amandelbult I Vrydag teen Northam III in die eindstryd.